لە ئێوارەیگ کە زڵمات پسا تەک خس لە شار و دیەکە، ڕێوارێگ ڕەوەن شار، دەنگ گیری و وڕاوەی کەسێگ هاتە گووشیا.
وە نەرم و بێ کرچە، تەک خس لە شوون دەنگ. پیاگی میانەساڵ و میانەقامەت، لە بن دارێگ پسا گیرس. لە شان ڕاسێ، کیسەی پڕیگ و لە وەر دەمێ، گەماڵێگ کە پسا لەرزی و ڕکیا و گیان دا...
ڕێوار پرسی:
براگەم ئڕا گیری؟
پیای وەت:
ئڕا ئێ گەماڵە کە پسا مری و گیان کەنێ لە ورسی...
ڕێوار پرسی:
لە ناو ئەو کیسە چوە دیری؟
پیای وەت:
خورد و خوراک چەن هەفتەیگ دێرم.
ڕێوار وەت:
ئڕا لەو خوراکە وە گەماڵەگە نیەید تا لە ورسی تەوس نەکەی!؟
پیای وەت:
ئاخر، ئەو خوراکە ئڕا خوەمە! ئەگەر تەمام بوود، بایەد وە پۊل بسێنم!
رێوار پرسی:
ئمجا ئڕا چوە گیری؟
پیای وەت:
ئاخر، گیرسن قیمەت نەیری، بەڵام خورد و خوراک وە پارە و پۊلە...
فەرهاد عزەتی زادە
